REGOLAMENT TAL-KUMMISSJONI (KE) Nru 333/2008
tal-11 ta’ April 2008
li jistabbilixxi l-limiti applikabbli għall-ammonti addizzjonali ta’ għajnuna li għandhom jitħallsu lill-Portugall fil-qafas tal-modulazzjoni volontarja pprovduta fir-Regolament tal-Kunsill (KE) Nru 378/2007
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 378/2007 tas-27 ta’ Marzu 2007 li jistabbilixxi regoli għal modulazzjoni volontarja ta’ pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, u li jemenda r-Regolament (KE) Nru 1290/2005 (1), u b'mod partikolari t-tielet subparagrafu ta’ l-Artikolu 1(3) tiegħu,
Billi:
(1)
Ir-Regolament (KE) Nru 378/2007 stabbilixxa l-kundizzjonijiet li jippermettu lill-Istati Membri japplikaw, matul il-perjodu 2007-2012, tnaqqis (minn hawn 'il quddiem “modulazzjoni volontarja”) fl-ammonti kollha ta’ ħlasijiet diretti mogħtija fit-territorju tagħhom skond ir-Regolament tal-Kunsill (KE) Nru 1782/2003 (2).
(2)
Il-Portugall iddeċieda li japplika l-modulazzjoni volontarja mis-sena 2008 'il quddiem, b'rata ta’ tnaqqis annwali ta’ 10 %.
(3)
Sabiex jiġu stabbilti l-ammonti netti li jirriżultaw mill-applikazzjoni tal-modulazzjoni volontarja u li se jitqiegħdu għad-dispożizzjoni tal-Portugall bħala appoġġ Komunitarju għal miżuri fil-qafas ta’ l-ipprogrammar ta’ l-iżvilupp rurali, jeħtieġ li l-limiti applikabbli fil-Portugall jiġu stabbiliti għall-ammont totali ta’ għajnuna addizzjonali, imsemmija fit-tielet subparagrafu ta’ l-Artikolu 1(3) tar-Regolament (KE) Nru 378/2007.
(4)
Il-miżuri provvduti f'dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħlasijiet Diretti,
ADOTTAT DAN IR-REGOLAMENT:
Artikolu 1
Il-limiti applikabbli fil-Portugall għall-ammont totali ta’ għajnuna addizzjonali, imsemmija fit-tielet subparagrafu ta’ l-Artikolu 1(3) tar-Regolament (KE) Nru 378/2007, huma kif ġej:
Sena kalendarja
(Miljuni ta’ EUR)
2008
20,4
2009
20,4
2010
20,4
2011
20,4
2012
20,4
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 11 ta’ April 2008.